

En relación coa proposta final de acordo sobre os contratados con cargo ao capítulo VI remitida pola Xerencia da UDC, a postura final de FETE-UGT é a seguinte:

* Valoramos positivamente algúns aspectos dese acordo, nomeadamente a clasificación dese persoal e a regulación salarial que se deriva desa clasificación.
* Porén, a nosa discrepancia a respecto de que o persoal das categorías A1 e A2 pase a integrarse no censo de PDI laboral (agás aqueles casos recoñecidos específicamente no artigo 4 do convenio colectivo de PDI laboral) é absoluta. Seguimos a pensar que a nosa proposta inicial (unha RPT propia de persoal investigador co seu propio órgano de representación) é o mellor para todos. Hai que ter en conta, ademais, que o persoal das restantes categorías de momento non tería garantida a súa representatividade.
* Por outra banda, cremos que nin a UDC nin as centrais sindicais poden acordar materias de elecións sindicais que son privativas da normativa que dicta o Estado. Esta cuestión terá que delimitarse pola Mesa electoral cando se aprobe o censo electoral unha vez iniciado o proceso electoral; é esa Mesa a que ten competencia para determinar os traballadores incluídos no censo, non a empresa nin os sindicatos. Ante as súas decisións corresponderá, no seu caso, a impugnación que os lexitimados poidan presentar.

Xa que logo, a nosa decisión é abstermos de apoiar a proposta final de acordo presentado pola xerencia.

Aproveito a ocasión para enviarlle un cordial saúdo,

José C. Santos Paz

Secretario Xeral da sección sindical de FETE-UGT na UDC